జైలు అధికారులకు డేరా బాబా మొర2 నెలల పాపను ఆశ్రమానికిచ్చానన్న మహిళ12 ఏళ్లుగా ఆచూకీ లేదంటూ ఆవేదనపంచ్కుల, సెప్టెంబరు 20: వేల కోట్ల సామ్రాజ్యానికి అధిపతి.. లక్షల్లో అనుచర గణం.. ఎంతో మంది ప్రముఖులు సైతం నడిచే దేవుడుగా కొలిచిన డేరా బాబా గుర్మీత్ రామ్ రహీమ్ సింగ్ ఇప్పుడు ఏమి చేస్తున్నాడో తెలుసా..? జైలులో రోజుకు రూ.20 కూలీ తీసుకుంటూ కూరగాయలు, ద్రాక్ష మొక్కలు పెంచుతున్నాడు. జైల్లో అతడు ‘ఖైదీ నంబర్ 1997’గా తోటపని చేస్తున్నాడని, కూరగాయలు పండిస్తూ రోజుకు రూ.20 సంపాదిస్తున్నాడని జైలు అధికారులు వివరించారు. అతడికి వార్తాపత్రికలు ఇవ్వట్లేదని.. భగవద్గీత, డేరాకు చెందిన రెండు పుస్తకాలు మాత్రం చదువుకుంటున్నాడని చెప్పారు. అయితే.. తన ‘దత్తపుత్రిక’ హనీప్రీత్తో మాట్లాడాలని ఆయన తపించిపోతున్నాడట. ఆమెతో ఎలాగైనా మాట్లాడించాలంటూ జైలు సిబ్బందికి, అధికారులకు ఆమె ఫోన్ నంబర్ ఇచ్చి మరీ మొరపెట్టుకుంటున్నాడట. మరోవైపు.. డేరా బాబా ఆశ్రమంలో 600కు పైగా అస్థిపంజరాలు పాతిపెట్టినట్టు ప్రత్యేక దర్యాప్తు బృందాన్ని ఉటంకిస్తూ ఆంగ్ల చానల్ ఒకటి కథనాన్ని ప్రసారం చేసింది. దీనిపై ప్రత్యేక దర్యాప్తు బృందానికి నాయకత్వం వహిస్తున్న డీఎస్పీ కుల్దీప్ సింగ్ను ప్రశ్నించగా.. అలాంటిదేమీ తమ నోటీసులోకి రాలేదని ఆయన చెప్పారు. కాగా.. డేరా ఆశ్రమంలో ‘సేవ’ నిమిత్తం చిన్నపిల్లలను సమర్పించాలంటూ ఇచ్చిన ప్రకటన చూసి 12 ఏళ్ల క్రితం తన 2 నెలల పాపను ఇచ్చానని, అప్పట్నుంచీ ఆ పాప ఆచూకీ తెలియట్లేదని పుణెకు చెందిన లలిత అనే మహిళ మీడియాకు తెలిపింది. దీంతో, డేరా ఆశ్రమంలో మానవ అక్రమ రవాణా కూడా జరిగేదా అనే అనుమానాలు వ్యక్తమవుతున్నాయి. మరోవైపు.. గుర్మీత్ అరెస్టు నేపథ్యంలో పంచ్కులలో అల్లర్లకు పాల్పడిన 10 మంది ఫొటోలను పోలీసులు బుధవారం విడుదల చేశారు. గుర్మీత్ దత్తపుత్రిక హనీప్రీత్ కోసం నేపాల్ సరిహద్దుల్లో అన్వేషణ వేగవంతం చేశారు.హత్యకేసులో వాదనలు షురూ..రేప్ కేసుల్లో శిక్ష అనుభవిస్తున్న డేరాబాబాపై.. గతంలో నమోదైన హత్యకేసుకు సంబంధించి సీబీఐ ప్రత్యేక కోర్టులో బాబా తరఫు న్యాయవాదులు బుధవారం తుది వాదనలు ప్రారంభించారు. డేరా ఆశ్రమంలో మేనేజర్గా పనిచేస్తూ హత్యకు గురైన రంజీత్ సింగ్ కేసు ఇది. ఇందులో ప్రధాన నిందితుడుగా గుర్మీత్ రామ్ రహీం పేరుంది. ఆయనతోపాటు మరో ఐదుగురి పేర్లు కూడా సహనిందితులుగా పేర్కొన్నారు.
jailu adhikaarulaku dera baba mora2 nelala paapanu aasramaanikichaananna mahila12 ellugaa aachuki ledantu aavedanapanchkula, septembaru 20: vela kotla saamraajyaaniki adhipati.. lakshallo anuchara ganam.. entho mandi pramukhulu saitam nadiche devudugaa kolichina dera baba gurmeet ram raheem sing ippudu emi chestunnado telusa..? jailulo rojuku roo.20 kooli teesukuntu kuuragaayalu, draaksha mokkalu penchutunnaadu. jaillo atadu ‘khaidi nambar 1997’gaa thotapani chestunnadani, kuuragaayalu pandistuu rojuku roo.20 sampaadistunnaadani jailu adhikaarulu vivarinchaaru. atadiki vaartaapatrikalu ivvatledani.. bhagavadgeeta, deraaku chendina rendu pustakaalu maatram chaduvukuntunnadani cheppaaru. ayithe.. tana ‘dattaputrika’ haneepreetto matladalani aayana tapinchipotunnadata. aametho elagaina matladinchalantu jailu sibbandiki, adhikaarulaku aame fon nambar ichi mari morapettukuntunnada. marovaipu.. dera baba aashramamlo 600ku paiga asthipanjaraalu paatipettinattu pratyeka daryaaptu brundaanni utankistuu aangla chanal okati kathanaanni prasaaram chesindi. deenipai pratyeka daryaaptu brundaaniki naayakatvam vahistunna dsp kuldip singnu prasninchagaa.. alantidemi tama notisuloki raledani aayana cheppaaru. kaga.. dera aashramamlo ‘seva’ nimittam chinnapillalanu samarpinchaalantuu ichina prakatana chusi 12 ella kritam tana 2 nelala paapanu ichchaanani, appatnunchii aa paapa aachuki teliyatledani puneku chendina lalita ane mahila mediaku telipindi. deentho, dera aashramamlo manava akrama rawana kuudaa jarigeda ane anumaanaalu vyaktamavutunnaayi. marovaipu.. gurmeet arestu nepathyamlo panchkulalo allarlaku paalpadina 10 mandi photolanu poliisulu budhavaaram vidudala chesaru. gurmeet dattaputrika hanipreet kosam nepal sarihaddullo anveshana vegavantam chesaru.hatyakesulo vaadanalu shuroo..rape kesullo shiksha anubhavistunna derababapai.. gatamlo namodaina hatyakesuku sambandhinchi cbi pratyeka kortulo baba tarafu nyaayavaadulu budhavaaram tudi vaadanalu praarambhinchaaru. dera aashramamlo maenejargaa panichestuu hatyaku guraina ranjeet sing kesu idhi. indulo pradhaana ninditudugaa gurmeet ram raheem perundi. aayanathopaatu maro aiduguri paerlu kuudaa sahaninditulugaa perkonnaru.